Dilluns que ve la catedràtica de Bioquímica i Biologia Molecular, Emilia Matallana, impartirà una conferència
11 de febrer 2022

Dilluns que ve, 14 de febrer, l'Associació Nautilus i l’Associació Sapiència celebren el Dia Internacional de la Dona i la Xiqueta en la Ciència. Es tracta d'una conferència que serà impartida per Emilia Matallana, catedràtica de Bioquímica i Biologia Molecular per la Universitat de València. Tindrà lloc a la Casa Municipal de Cultura a les 18.30 hores. L'activitat està organitzada per les dues associacions en col·laboració amb la delegació de Cultura de l'Ajuntament de Sagunt.

El Dia Internacional de la Dona i la Xiqueta en la Ciència se celebra cada any l'11 de febrer des de l'any 2015, amb la finalitat d'aconseguir l'accés i la participació plena i equitativa en la ciència per a les dones i les xiquetes.

En paraules d'Emília Matallana, la ponència «**té com a objectiu explicar el concepte de Biotecnologia i el seu extens recorregut històric fins al seu estat actual, destacant les bases de coneixement científic que han permés l'espectacular desenvolupament de la Biotecnologia moderna en pràcticament totes les activitats humanes, fent que la societat es beneficie d'ella diàriament. S'explicaran diferents desenvolupaments biotecnològics en àrees de gran repercussió social, com són el medi ambient, l'alimentació i la salut, exemples que acosten la ciència a la nostra vida quotidiana i posen en relleu la importància de la investigació científica necessària per a afrontar grans necessitats bàsiques per a la sostenibilitat de la vida en el nostre planeta**».

L'entrada és gratuïta i l'aforament limitat. Durant la sessió es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

![](/media/rvdf1p1j/c_emiliamatallana.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/dilluns-que-ve-la-catedratica-de-bioquimica-i-biologia-molecular-emilia-matallana-impartira-una-conferencia/ "Facebook")
*   [](http://twitter.com/share?url=https://aytosagunto.es/va/actualitat/dilluns-que-ve-la-catedratica-de-bioquimica-i-biologia-molecular-emilia-matallana-impartira-una-conferencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dilluns-que-ve-la-catedratica-de-bioquimica-i-biologia-molecular-emilia-matallana-impartira-una-conferencia/ "Linked In")
*   [](mailto:?body=https://aytosagunto.es/va/actualitat/dilluns-que-ve-la-catedratica-de-bioquimica-i-biologia-molecular-emilia-matallana-impartira-una-conferencia/)